Άσκηση στη Νεοελληνική Γλώσσα Γ’ Γυμνασίου

Α.ΚΕΙΜΕΝΟ

Ένα άτομο με αναπηρία θεωρείται συνήθως πως διαφέρει από το γενικό πληθυσμό (συναισθηματικά, σωματικά, ψυχολογικά) εξαιτίας κάποιου ατυχήματος, ασθένειας ή άλλων προβλημάτων. Ειδικότερα στη χώρα μας, σύμφωνα με το νόμο, ως άτομα με ειδικές ανάγκες θεωρούνται όσοι έχουν σημαντική δυσκολία μάθησης και προσαρμογής εξαιτίας σωματικών, διανοητικών, ψυχολογικών, συναισθηματικών και κοινωνικών ιδιαιτεροτήτων. Γενικά ο όρος «άτομα με ειδικές ανάγκες» αναφέρεται σε παιδιά ή ενήλικες με ιδιαίτερες εκπαιδευτικές και κοινωνικές ανάγκες. Οι μεν εκπαιδευτικές τους ανάγκες δημιουργούνται από τη δυσκολία που αντιμετωπίζουν στο να παρακολουθούν και να επωφελούνται πλήρως από το γενικό εκπαιδευτικό πρόγραμμα, οι δε κοινωνικές τους ανάγκες συνδέονται με διαταραχές της συμπεριφοράς ή συναισθηματικά προβλήματα τα οποία παρεμποδίζουν την ομαλή προσαρμογή τους στο κοινωνικό σύνολο. Είναι γεγονός πως τα άτομα με ειδικές ανάγκες συναντούν συνήθως εμπόδια στην εκπαίδευσή τους, στην επαγγελματική προετοιμασία τους και στην επαγγελματική τους ζωή, τα οποία προέρχονται τόσο από τις ελλείψεις ή την ανεπάρκεια θεσμών και υπηρεσιών όσο και από τις στάσεις του κοινωνικού συνόλου απέναντί τους. Λόγω αυτών των εμποδίων συνήθως νιώθουν λιγότερο επαρκή από τους άλλους, ενώ παράλληλα αντιμετωπίζουν εντονότερα την προοπτική της μακροχρόνιας ανεργίας ή της μερικής απασχόλησης ή ακόμα της απασχόλησης σε εργασία χωρίς ενδιαφέρον. Το αποτέλεσμα, επομένως, είναι η δυσκολία ή και η αδυναμία ένταξης αυτών των ατόμων στην παραγωγή και η δυσκολία τους να λειτουργήσουν ως ανεξάρτητα μέλη της κοινωνίας. Άρα δεν μπορούμε να μιλάμε για κοινωνική ενσωμάτωση, αν δεν επιτευχθεί πρώτα η επιτυχής ένταξη των ατόμων με ειδικές ανάγκες στην αγορά εργασίας. Πάντοτε ιστορικά, αλλά πολύ περισσότερο στη σημερινή εποχή, οι άνθρωποι που δεν ανήκουν σε υψηλά κοινωνικά στρώματα αντιμετωπίζουν δυσκολίες στην επαγγελματικής τους αποκατάσταση, έστω κι αν έχουν υψηλού επιπέδου εκπαίδευση. Όπως όμως προαναφέρθηκε, είναι σύνηθες οι άνθρωποι με αναπηρίες να συναντούν ειδικές δυσκολίες στην επαγγελματική τους ανάπτυξη, αν και πρέπει να τονιστεί πως υπάρχουν πολλές διαφοροποιήσεις σε αυτή την πορεία ανάλογα με το είδος ή το βαθμό της όποιας αναπηρίας. Στην πραγματικότητα μάλιστα υπάρχουν έντονες διαφοροποιήσεις ακόμα και μεταξύ ανθρώπων με την ίδια αναπηρία, όπως και μεταξύ των αναπήρων και των προσώπων του υπόλοιπου πληθυσμού, που δεν είναι ανάπηροι. Είναι προφανές ότι τα ΑΜΕΑ έχουν συγκεκριμένες δυσκολίες και συναντούν εμπόδια τα οποία λιγοστεύουν τις επιλογές σταδιοδρομίας τους, καθώς η αναπηρία πολλές φορές μπορεί να είναι περιοριστική για την εκπαίδευση, για την κατάρτιση ή την εξάσκηση συγκεκριμένου επαγγέλματος. Οι άνθρωποι με αναπηρίες αντιμετωπίζονται όμως και με καχυποψία από τους εργοδότες και με προκατάληψη από εκπαιδευτικούς και συμβούλους επαγγελματικού προσανατολισμού. Έτσι, αναμφίβολα υπάρχει ο κίνδυνος του στιγματισμού και του ρατσισμού. Ωστόσο, τα τελευταία χρόνια τέτοιες στάσεις ή απόψεις απομακρύνονται, καθώς πολλές στερεοτυπικές αντιλήψεις μας αλλάζουν χάρη στην επαφή των αναπήρων με τον υπόλοιπο πληθυσμό και το άνοιγμα της κοινωνίας σε κάθε συνάνθρωπό μας. Σημαντικό είναι, λοιπόν, να μπορέσουμε να μπούμε στη θέση τους, διότι οι ποικίλες λαθεμένες αντιλήψεις που έχουμε σχηματίσει ως κοινωνία (στερεότυπα) σίγουρα δεν βοηθούν την πορεία επαγγελματικής εξέλιξης των αναπήρων. Τέτοιες αντιλήψεις μπορούν να οδηγήσουν τους ίδιους τους ανάπηρους και τους γονείς –εκπαιδευτικούς: α] σε πρόωρους αποκλεισμούς από την επαγγελματική σταδιοδρομία των ανθρώπων με αναπηρίες, β] σε δυσκολίες στη λήψη αποφάσεων και πρωτοβουλιών (οι ανάπηροι έχουν λιγότερες ευκαιρίες να καλλιεργήσουν τη διαδικασία λήψης απόφασης), γ] σε χαμηλή αυτοεκτίμηση…

 [διασκευασμένο κείμενο του Σ.Κ. Κρασσά, Σχολικού σύμβουλου πρωτοβάθμιας εκπαίδευσης]

Β.ΕΡΩΤΗΣΕΙΣ:

1. α) Ποιο είναι το περιεχόμενο του όρου «άτομα με ειδικές ανάγκες» σύμφωνα με την ελληνική νομοθεσία; Πώς επεκτείνει το νόημα του όρου ο συγγραφέας του κειμένου; [μονάδα 1]

β) Σύμφωνα με τον Σ.Κ.Κρασσά, ποιες δυσκολίες αντιμετωπίζουν τα άτομα με αναπηρίες στην επαγγελματική τους κατάρτιση και σταδιοδρομία; [μονάδες 2]

2. α) Να εντοπίσετε ένα παράδειγμα παρατακτικής σύνδεσης προτάσεων στην τέταρτη παράγραφο, επισημαίνοντας και το σύνδεσμο με τον οποίο επιτυγχάνεται. [μονάδα 0,5]

β) Να βρείτε διαρθωτικές λέξεις ή φράσεις που να δηλώνουν: συμπέρασμα (2 παραδείγματα), επεξήγηση (ένα παράδειγμα), αντίθεση (δύο παραδείγματα) και ενίσχυση βεβαιότητας (ένα παράδειγμα). [μονάδα 1,5 (0,25\*6)]

γ) Να δώσετε στο κείμενο έναν τίτλο. [μονάδα 0,5]

3. α) «…πως υπάρχουν τους διαφοροποιήσεις σε αυτή την πορεία ανάλογα με το είδος ή το βαθμό τους όποιας αναπηρίας»: Να βρείτε το είδος της δευτερεύουσας πρότασης και τη συντακτική της λειτουργία (προσδιορίζοντας και από πού εξαρτάται).

β) «Ωστόσο, τα τελευταία…κάθε συνανθρώπου μας». Να εντοπίσετε την δευτερεύουσα πρόταση, το είδος της και τη συντακτική της λειτουργία. [μονάδα 1 (0,5\*2)] (3)

γ) Οι δευτερεύουσες αιτιολογικές προτάσεις είναι ονοματικές ή επιρρηματικές; Να εντοπίσετε μία αιτιολογική πρόταση μέσα στο κείμενο, επισημαίνοντας και το συντακτικό της ρόλο.

Δ) Οι δευτερεύουσες εναντιωματικές προτάσεις ανήκουν τους ονοματικές ή τους επιρρηματικές; Να χρησιμοποιήσετε τη λέξη «αναπηρία» σε μία εναντιωματική πρόταση.

Ε) Να γράψετε μία ευθεία ερώτηση ολικής άγνοιας που θα περιλαμβάνει τη λέξη «ανεργία».

Στ) Οι δευτερεύουσες βουλητικές προτάσεις είναι ονοματικές ή επιρρηματικές; Να σχηματίσετε μία βουλητική πρόταση η οποία θα λειτουργεί ως αντικείμενο στο ρήμα τους κύριας πρότασης. [μονάδα 1,5 (0,3 \*5)]

4. (α) Να βρείτε από ένα συνώνυμο για τις λέξεις: Λόγω, παράλληλα, λιγοστεύουν, ποικίλες, εξέλιξης. [μονάδες 2,5 (0,5 \* 5)]

5. Σε ένα άρθρο (τουλάχιστον 300 λέξεων) που θα γράψετε για τη διαδικτυακή σχολική σας εφημερίδα (α) να παρουσιάσετε τις προϋποθέσεις που θα πρέπει να πληροί η εκπαίδευση των ατόμων με ειδικές ανάγκες (β) και να αναφερθείτε τους τρόπους ομαλότερης ένταξής τους στην επαγγελματική και κοινωνική ζωή. [μονάδες 10]